สวัสดีค่ะ 🙏 หนูปวดมดลูกเวลาขับถ่ายค่ะ ปวดสองข้างเลยค่ะเป็นเพราะอะไรค่ะ ? ปวดจี้ดๆ ปวดตึบๆ เวลาบ่งอุจาระค่ะไม่เคยเป็นมาก่อนมีช่วงนี่ที่เป็นค่ะ เกิดจากอะไรค่ะเป็นสัญญาณเตือนถึงโรงร้ายหรือโรงเกี่ยวกับภายในไหมค่ะ ขอสอบถามน่อยค่ะ😭
สวัสดีค่ะ อาการปวดมดลูก หากหมายถึงอาการปวดท้องน้อยในขณะที่ถ่ายอุจจาระ อาจเป็นอาการของ- อาการที่ลำไส้ใหญ่พยายามบีบไล่อุจจาระออก ซึ่งหากลำไส้มีการอุดตันบางส่วน อาจทำให้เกิดอาการปวดท้องมากได้ แต่มักจะมีอาการท้องผูก หรืออุจจาระมีขนาดเล็กร่วมด้วย- มีเยื่อบุโพรงมดลูกไปเจริญผิดที่บริเวณลำไส้ใหญ่หรือทวารหนัก หรือภายในอุ้งเชิงกราน แต่ในขณะที่มีประจำเดือนมักจะมีอาการปวดท้องมากร่วมด้วยหากอาการปวดท้องดังกล่าวเป็นทุกครั้งที่ถ่ายอุจจาระ หรือมีอาการปวดท้องมากขึ้นเรื่อยๆ หรือในขณะมีประจำเดือนมีอาการปวดท้องน้อยมากร่วมด้วย หรืออาการปวดท้องเกิดขึ้นตลอดเวลา หรือมีลักษณะอุจจาระที่ผิดปกติ เช่น อุจจาระมีมูกหรือเลือดปน อุจจาระสีดำเหลว มีถ่ายอุจจาระเหลวสลับกับท้องผูกเรื้อรัง อุจจาระมีขนาดเล็กลงเรื่อยๆ เป็นต้น มีเบื่ออาหาร น้ำหนักลด ควรไปพบแพทย์เพื่อตรวจหาสาเหตุค่ะ